Nok. Oslo

Padling på Nøklevann
2023-05-15 11:30 - 15:30 (Europe/Oslo) | Nøklevann ro- og padleklubb, Rustadsaga 820, Oslo, 0693, Norge
Bli med på padletur i perioden vår, sommer og høst 2023!
Padling for sesongen vil finne sted hver mandag fra kl 1130 – 1530.
Dato for oppstart er mandag 15. mai. Siste dag for sesongen blir mandag 25. september
Tilbudet er til alle våre brukere. Alle er hjertelig velkomne, med eller uten tidligere erfaring med padling.
Hvordan komme seg dit?
Oppmøte på Nøklevann ro- og padleklubb. Klubben ligger like ved Rustasaga Sportsstue.
Kjører du, kan du parkere ved den store parkeringsplassen ved Skullerud Skole.
Om du tar offentlig transport kan du bruke t-bane eller buss.
T-bane: Bane 3 mot Skullerud gå av på Bogerud stasjon og gå derfra til Nøklevann, det vil ta ca. 10 – 15 min å gå.
Buss: Nr. 76 og 79. Gå av på holdeplass Bogerud eller Welding Olsens vei, ved Skullerud Skole.
Er du ny eller ønsker noen å gå sammen med? Da er det bare å si ifra, så kan vi møtes på Bogerud T-banestasjon.
Litt praktisk informasjon
• Det er viktig å ha på seg klær som holder deg varm, samtidig som de tåler å bli våte. Bruk ull tidlig og sent i sesongen, samt hansker og lue.
• Det anbefales å ha med seg skiftetøy, håndkle, kanskje badetøy, ekstra sko (ikke tunge sko / støvler når du er på vannet), ull-klær, lue, hansker og jakke, det er kaldt å dra hjem i vått tøy!
• Varme klær til etter padlingen, lett å bli kald når en har padlet seg varm, da er en varm jakke/genser lurt å ha med.
• For de som vil, samles vi til felles stund ute, med medbragt mat og drikke etter padleturen.
• Vi vil også minne dere på at dere er med på eget ansvar. Det er en forutsetning fra padleklubben (som vi støtter) at du er svømmedyktig for å kunne være med. Dette av sikkerhetshensyn. Ingen får padle alene.
• Det er viktig er at du møter presis kl. 11:30 og ikke senere, for det forsinker hele gruppen. Det kan selvfølgelig være gode grunner til at noen blir forsinket og da er det fint at du sier ifra om det.
• Det vil som regel være en ansatt fra senteret tilstede, men ikke alltid, på den måten kan du frigjøre deg litt mer og ta ansvar/eierskap i aktiviteten.
Dette fantastiske tilbudet er gitt til oss fra Nøklevann Ro og Padleklubb.
Ingen påmelding – bare møt opp 🙂
Har du spørsmål? Ta kontakt med Ingard på ingard@nokoslo.no eller på 23 31 46 50
